ศิลป์ พีระศรี
ศาสตราจารย์ ศิลป์ พีระศรี (15 กันยายน พ.ศ. 2435 — 14 พฤษภาคม พ.ศ. 2505) เดิมชื่อ คอร์ราโด เฟโรชี (Corrado Feroci) ชาวอิตาลีสัญชาติไทย เป็นประติมากรจากเมืองฟลอเรนซ์ที่เข้ามารับราชการในประเทศไทยตั้งแต่สมัยพระบาทสมเด็จพระมงกุฎเกล้าเจ้าอยู่หัว โดยถือเป็นปูชนียบุคคลคนหนึ่งของไทยที่ได้สร้างคุณูปการในทางศิลปะและมีผลงานที่เป็นที่กล่าวขานจนเป็นที่รู้จักกว้างขวาง ทั้งยังเป็นผู้ก่อตั้งและอาจารย์สอนวิชาศิลปะที่โรงเรียนประณีตศิลปกรรม ซึ่งภายหลังได้รับการยกฐานะให้เป็นมหาวิทยาลัยศิลปากร โดยศาสตราจารย์ศิลป์ได้ดำรงตำแหน่งอธิการบดีคนแรกของมหาวิทยาลัย มีความรักใคร่ ห่วงใยและปรารถนาดีต่อลูกศิษย์อยู่ตลอดจนเป็นที่รักและนับถือทั้งในหมู่ศิษย์และอาจารย์ด้วยกัน
ประสาน ศิลป์จารุ
เกิดเมื่อปี 2471 ที่ตลาดพลู ธนบุรี กรุงเทพฯ ในวัยเด็กเรียนหนังสือจบชั้น ป.4 ที่โรงเรียนเทศบาลวัดราชคฤห์ ตลาดพลู และไปต่อที่โรงเรียนอัปสรสวรรค์ เรียนชั้น ม.2 ได้ 3 เดือน ก็ต้องออกจากโรงเรียน เนื่องจากล้มป่วย ภรรยาชื่อ นางทัศนีย์ ศิลป์จารุ (เป็นนักแสดงร่วมรุ่นและเป็นเพื่อนสนิทกับคุณชูศรี มีสมมนต์) ปัจจุบันภรรยาเสียชีวิตแล้ว มีบุตรจำนวน 2 คนคือ นางจารุวรรณ ศิลป์จารุ และ นายจิรเดช ศิลป์จารุ